**ГОДИШЊИ ИЗВЕШТАЈ О РАДУ ПРОСВЕТНЕ ИНСПЕКЦИЈЕ ЗА ШКОЛСКУ 2020/2021. ГОДИНУ**

**О ПРОСВЕТНОЈ ИНСПЕКЦИЈИ**

Просветна инспекција у вршењу инспекцијског надзора контролише примену закона и других прописа у области предшколског, основног и средњег образовања и васпитања, образовања одраслих, дуалног образовања, високог образовања, уџбеника, ученичког и студентског стандарда, науке и истраживања и Националног оквира квалификација.

Просветна инспекција обавља инспекцијски надзор и у другим областима у којима је посебним законом утврђена њена надлежност.

Законом о просветној инспекцији уређени су, поред осталог, послови просветне инспекције, овлашћења просветног инспектора, као и поверавање послова инспекцијског надзора.

Делокруг просветне инспекције обухвата инспекцијски надзор над применом Закона о основама система образовања и васпитања (“Службени гласник РС”, 88/2017, 27/2018-други закони 27/2018-други закон, 10/2019 и 6/2020), Закона о предшколском васпитању и образовању („Службени гласник РС”, бр. 18/2010, 101/2017, 113/2017 и 10/2019), Закона о образовању одраслих, („Службени гласник РС“, бр. 55/2013, 88/2017, 27/2018 и 6/2020), Закона о дуалном образовању („Службени гласник РС”, бр. 101/2017 и 6/2020), Закона о високом образовању („Службени гласник РС”, бр. 88/2017, 27/2018, 73/2018, 67/2019, 6/2020, 11/2021 – Аутентично тумачење и 67/2021), Закона о ученичком и студентском стандарду („Службени гласник РС”, бр. 18/2010, 55/2013, 27/2018 и 10/2019), Закона о уџбеницима („Службени гласник РС“, број 27/2018), Закона о науци и истраживањима („Службени гласник РС“, број 49/19), Закона о Националном оквиру квалификација Републике Србије („Службени гласник РС“, број 27/19 и 6/20), Закона о дуалном моделу образовања у високошколским установама („Службени гласник РС“, број 66/19) и Закона о заштити становништва од изложености дуванском диму („Службени гласник РС“, број 30/2010), подзаконских и других акта донетих на основу наведених закона који уређују организацију и начин рада субјеката надзора: установа предшколског васпитања и образовања, установа основног и средњег образовања и васпитања, послодаваца, установа за образовање одраслих и јавнопризнатих организатора активности, високошколских установа, установа у области ученичког и студентског стандарда, завода, центара за стручно усавршавање, института и других надзираних субјеката, као и нерегистрованих субјеката.

Закони, подзаконска и друга аката која су основ за вршење инспекцијског надзора, годишњи план рада просветне инспекције, контролне листе, извештај о раду и друге информације о раду просветне инспекције објављују се на званичној интернет страници Министарства просвете, науке и технолошког развоја.

**ОРГАНИЗАЦИЈА РАДА ПРОСВЕТНЕ ИНСПЕКЦИЈЕ**

Просветна инспекција је организована у Сектору за инспекцијске послове Министарства просвете, науке и технолошког развоја којим руководи помоћница министра за инспекцијске послове – просветни инспектор.

Законом о просветној инспекцији прописано је да послове просветне инспекције обавља просветни инспектор у министарству надлежном за послове образовања и васпитања, а у органу покрајинске управе надлежне за послове образовања и васпитања и градском и општинском органу надлежном за послове образовања и васпитања послове просветне инспекције обавља просветни инспектор као поверене.

**ГОДИШЊИ ИЗВЕШТАЈ О РАДУ ПРОСВЕТНЕ ИНСПЕКЦИЈЕ ЗА ШКОЛСКУ 2020/2021. ГОДИНУ**

Доноси се у складу са одредбама члана 44. Закона инспекцијском надзору („Службени гласник РС”, бр. 36/2015, 44/2018- др. закон и 95/2018) који, поред осталог, прописује да се годишњи извештај о раду доставља Координационој комисији за инспекцијски надзор Владе, ради давања сагласности до 1. марта текуће године за претходну годину, као и да се исти објављује на званичној интернет страници инспекције.

Како се годишњи план инспекцијског надзора доноси за школску, односно радну годину, на основу одредаба Закона о просветној инспекцији („Службени гласник РС“, бр. 27/2018), просветна инспекција доноси и годишњи извештај о раду аналогно наведеној одредби, односно Извештај се доноси се за претходну школску/радну годину.

**РЕАЛИЗАЦИЈА ЦИЉЕВА ПРОСВЕТНЕ ИНСПЕКЦИЈЕ**

Годишњи план рада просветне инспекције за школску/радну 2020/2021. годину садржи циљеве који су исказани у Годишњем плану рада просветне испекције за наведену школску/радну годину, у Плану рада Владе, Плану јавних набавки, буџету и оперативним кварталним и месечним плановима које просветна инспекција креира у циљу реализације годишњег плана рада.

***Праћење остваривања циљева*** постиже се израдом извештаја на основу извештаја о инспекцијском надзору, која се на основу одредаба Закона о инспекцијском надзору води у Сектору за инспекцијске послове Министарства просвете, науке и технолошког развоја, а која садржи податке о броју извршених надзора у току месеца, квартала, године по нивоима образовања, број изречених мера, број решења, број надзора у одређеном временском периоду у односу на одређену установу, процени ризика у односу на одређену установу у одређеном временском периоду и друге мерљиви параметри.

 У школској 2020/2021. години на територији општине Ада извршено је укупно **15** инспекцијских надзора од којих је: **6** редовних инспекцијских надзора, **6** ванредних инспекцијских надзора и **3** контролна инспекцијска надзора.

 Број откривених и отклоњених или битно умањених насталих штетних последица по законом заштићена добра, права и интересе (превентивно деловање инспекције) исказује се кроз око **8** наложених мера у инспекцијском надзору сачињених у редовном и ванредном надзору, а од којих су **3** биле превентивне мере.

 ***Реализација редовних инспекцијских надзора***

Број планираних редовних надзора за школску 2020/2021. годину ниво/општина износио је **6**.Реализација годишњег плана за школску 2020/2021. годину износи 100%.

Ниво усклађености пословања и поступања надзираних субјеката са законима и другим прописима процењује се контролним листама у којима се процењује степен ризика (незнатан, низак, средњи, висок, критичан).

 ***Реализација ванредних инспекцијских надзора***

 Просветна инспекција је у школској 2020/2021. години реализовала **6** ванредних инспекцијских надзора. Ванредни инспекцијски надзори у току школске 2020/2021. године извршени су превасходно по основу иницијативе органа, као и по представкама правних или физичких лица.

 ***Реализација контролних инспекцијских надзора***

 Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције) исказује се кроз **3**извршена контролна инспекцијска надзоракојима је контролисано отклањање утврђених незаконитости у редовном, ванредном и допунском инспекцијском надзору.

|  |  |  |  |  |
| --- | --- | --- | --- | --- |
|  | **Редовни** | **Ванредни** | **Контролни** | **Допунски** |
| **Основне школе** | 3 | 5 | 3 | / |
| **Средње школе** | 1 | 1 | / | / |
| **Предшколске устранове** | 1 | / | / | / |
| **ЈПОА** | 1 | / | / | / |
| **Укупно** | **6** | **6** | **3** | / |

**Предмети надзора просветне инспекције:**

1. проверa стечене спреме и веродостојности јавне исправе;
2. утврђивање извршења мера које су наложене надзираном субјекту у оквиру ванредног инспекцијског надзора;
3. поступање по представкама заинтересованих лица;
4. обављање делатности;
5. испуњеност услова за рад и обављање делатности – профили;
6. законитост рада и аката установе и директора;
7. представке у вези заштите права деце/ученика – борба против вршњачког насиља, злостављања, занемаривања и дискриминације;
8. радно – правни статус запослених;
9. пријем у радни однос/ангажовање наставника;
10. испуњеност услова за стицање статуса јавно признатог организатора активности образовања одраслих;
11. контролу уписа детета/ученика;
12. проглашавање, преузимање и ангажовање технолошког вишка наставника 6;
13. оцењивање ученика;
14. стручну заступљеност;
15. преиспитивање поступка избора ученика/спортисте генерације;
16. законитост организације и спровођења разредног/поправног/матурског испита;
17. остваривање наставног плана и програма;
18. контролу поступања по препорукама Заштитника грађана/Повереника за информације од јавног значаја.

Спроведеним инспекцијским надзорима, предлагањем односно налагањем мера за отклањање утврђених незаконитости, неправилности и недостатака у раду, контролом извршења предложених односно наложених мера, доношењем инструкција, пружањем стручне и саветодавне подршке надзираним субјектима у свакодневним контактима за области из законом утврђених надлежности просветне инспекције и другим видовима превентивног деловања, са врло малим одступањима реализован је План рада просветне инспекције за школску/радну 2020/2021. годину.

**САВЕТОДАВНЕ ПОСЕТЕ**

Ради контроле примене превентивних мера које су на снази ради спречавања ширења вируса КОВИД19, а садржане су у препорукама министра и Кризног штаба, од марта завршно са септембром месецом 2020. године, односно на почетку нове школске 2020/2021. године, просветни инспектор је вршио саветодавне посете у установама.

Ради контроле поступка, законитости и подршке установама у реализацији завршног испита у школској 2020/2021. години, просветна инспекција је у основним школама на триторији општине Ада присуствовала завршном испиту у 2 установе.

Током школске 2020/2021. године општински просветни инспектор општине Ада извршила је још **13** сватодавних посета.